open-index/open-wikipedia-markdown huggingface dataset:
Traakia

**Traakia** (,  ja , , , ) on historiallinen alue Kaakkois-Euroopassa Balkanilla. Siihen kuuluvat Kreikan koillisin osa eli Länsi-Traakia, Turkin Eurooppaan kuuluva alue eli Itä-Traakia sekä eteläinen Bulgaria.

## Maantiede

Nimellä Traakia on eri aikoina tarkoitettu eri laajuista aluetta. Vanhalla ajalla traakialaiset asuivat alueella, joka käsitti nykyisen Bulgarian ja Eurooppaan kuuluvan Turkin, Koillis-Kreikan sekä itäosan nykyistä Serbiaa ja Pohjois-Makedoniaa. Pohjoisessa se rajoittui Tonavaan, idässä Mustaanmereen ja Marmaranmereen, etelässä Egeanmereen ja lännessä Vardar- ja Iso Morava -jokiin. Roomalaisaikana Traakian provinssi oli hieman pienempi; sen pohjoisrajana olivat Balkanvuoret ja länsirajana Mesta-joki.

Kreikkaan kuuluva Traakian osa kuuluu Itä-Makedonian ja Traakian hallinnolliseen alueeseen. Turkkiin kuuluvasta Traakian alueesta käytetään myös nimitystä Rumelia.

## Historia
### Antiikki

Traakialaisten arvioidaan tulleen alueelle noin 1600–1200 eaa. pohjoisesta, kuten fryygialaiset ja lyydialaisetkin, jotka kuitenkin jatkoivat idemmäksi.

Traakia on kuulunut historiansa aikana monelle valtiolle. Kreikkalaiset perustivat siirtokuntia sinne noin 500-luvulta eaa. alkaen. Merkittäviä kreikkalaisia siirtokuntia olivat muun muassa Apollonia (nykyinen Sozopol), Perinthos (myöhemmin Herakleia, nykyinen Ereğli) ja Byzantion (nykyinen Istanbul).

Traakia joutui Persian vallan alle noin vuonna 513 eaa. Dareios I:n skyyttejä vastaan tekemän sotaretken aikana. Makedonian kuningas Filippos II:n (382–336 eaa.) aikana Traakia joutui Makedonian vallan alle. Traakialaiset sotilaat taistelivat Aleksanteri Suuren armeijassa tämän sotaretkellä Persian valtakuntaa vastaan. Aleksanterin kuoleman jälkeen diadokit nimittivät Lysimakhoksen Traakian hallitsijaksi. Rooman valtakunnan vallattua Makedonian myös Traakia joutui Rooman vallan alle. Siitä tehtiin oma Thracian provinssinsa vuonna 46.

Thracian provinssi säilyi Rooman valtakunnan loppuun ja Itä-Rooman valtakunnassa tehtyihin uudistuksiin saakka. 200- tai 300-luvulla siitä erotettiin kuitenkin useita provinsseja. Jäljelle jäänyt Thracian provinssi ja nämä uudet provinssit kuuluivat Thracian diokeesiin. Alueen provinsseissa tapahtuivat roomalaisella kaudella seuraavat muutokset:

### Myöhempi historia

Bysantin valtakunta menetti Traakian Bulgarialle vuonna 917, mutta valtasi sen myöhemmin takaisin. Lopulta turkkilainen Osmanien valtakunta valtasi Traakian Bysantilta.

Ensimmäisessä Balkanin sodassa vuosina 1912–1913 Bulgaria ja Kreikka valloittivat kumpikin osan siihen saakka Turkille kuuluneesta Traakiasta. Uudet rajat vahvistettiin sodan lopettaneessa rauhansopimuksessa, jossa Turkin Eurooppaan kuuluvat alueet pienenivät nykyiselleen. Rauhansopimuksen mukaan Bulgarialle kuului myös osa Egeanmeren pohjoisrannikkoa, jonka se kuitenkin menetti Kreikalle ensimmäisen maailmansodan jälkeen.

## Lähteet
Vihreät

**Vihreät** voi tarkoittaa seuraavia puolueita:

*Vihreä liitto, suomalainen eduskuntapuolue
*Vihreät, Kirjava ”Puolue” – Elonkehän Puolesta -puolueen alkuperäinen nimi
*muita ympäristöpuolueita tai vihreitä puolueita.
Venuksen ylikulku

**Venuksen ylikulku** tapahtuu, kun Venus-planeetta kulkee radallaan suoraan Auringon ja Maan välistä. Ilmiö on samantapainen kuin auringonpimennys, mutta pitkän välimatkan vuoksi Venus näkyy Maahan vain pienenä pisteenä Auringon päällä.

Venuksen ylikulku on harvinainen ilmiö, joka toistuu tietyn säännöllisyyden mukaan siten, että kaksi ylikulkua tapahtuu kahdeksan vuoden välein ja tällaisten parien välillä kuluu vuorotellen 121,5 ja 105,5 vuotta. Saman parin ylikulut tapahtuvat joko kesäkuun alkupäivinä (kuten 2004 ja 2012) tai joulukuun alkupäivinä (kuten 1874 ja 1882).

Venus kulki Auringon editse 8. kesäkuuta 2004. Viimeisin ylikulku tapahtui 6. kesäkuuta 2012. Sen jälkeen seuraava ylikulku tapahtuu 105 vuoden kuluttua joulukuussa 2117.

## Merkitys
Ylikulkujen avulla kyetään määrittämään Maan ja Venuksen välinen etäisyys melko tarkasti. Siksi niillä oli aiemmin suuri tieteellinen merkitys. Aurinkokunnan planeettojen suhteelliset etäisyydet on melko helppoa mitata, mutta absoluuttisten etäisyyksien määrittäminen oli hyvin vaikeaa ennen tutkan keksimistä.

## Ylikulun havaitseminen
Aurinkoa voi tarkastella kaukoputkella tai kiikarilla heijastamalla sen kuva kaukoputken taakse tai käyttämällä himmentävää suodatinta, joka on objektiivin edessä. Katseluun voi käyttää myös mustaa hitsaussuojalasia, jonka tummuus on vähintään 14 diniä.

## Luettelo menneistä ja tulevista ylikuluista

## Katso myös
* Merkuriuksen ylikulku

## Lähteet

## Aiheesta muualla

* 
* 
* 
* 
*
Sytostaattihoito

**Sytostaattihoito** eli **solunsalpaajahoito** eli** kemoterapia** tarkoittaa syövän hoitamista solunsalpaajilla eli sytostaateilla. Solunsalpaajat ovat lääkeaineita, jotka estävät solujen jakaantumisen ja aiheuttavat syöpäsolujen kuoleman. Ne kulkeutuvat verenkierron mukana kaikkialle elimistöön.** **

Vaikka solunsalpaajien merkitys syöpähoidoissa on hieman vähentynyt uusien täsmälääkkeiden ja immunologisten hoitojen kehittyessä, ne ovat edelleen keskeinen osa useimpien syöpien hoitoa.

## Toimintaperiaate
Solunsalpaajat vaikuttavat kaikkiin jakautuviin soluihin elimistössä, mukaan lukien terveeseen kudokseen. Syöpäsolut ovat kuitenkin erityisen herkkiä sytostaateille, sillä ne jakautuvat huomattavasti nopeammin kuin normaalit solut. Tämän lisäksi terveet solut kykenevät toipumaan solunsalpaajien vaikutuksista syöpäsoluja nopeammin.

Syövän hoidossa hyödynnetään tavallisesti useamman solunsalpaajalääkkeen yhdistelmää. Hoidon tehokkuus riippuu monista tekijöistä, kuten kasvaimen tyypistä, koosta ja kasvunopeudesta sekä jakautumisvaiheessa olevien solujen määrästä.

## Hoidon toteutus
Solunsalpaajahoidolla voidaan sekä tuhota syöpäkasvaimia että vahvistaa leikkaushoidon ja sädehoidon vaikutusta. Hoito tehoaa myös etäpesäkkeisiin ja voi lievittää syövän aiheuttamia oireita. Erityisen hyödylliseksi hoidon tekee sen kyky vaikuttaa myös sellaisiin pieniin syöpäkasvaimiin, joita ei ole havaittu tutkimuksissa.

Tyypillinen solunsalpaajahoito kestää kolmesta kuuteen kuukautta ja jakautuu neljästä kahdeksaan hoitojaksoon. Kukin jakso on pituudeltaan kolmesta neljään viikkoa, jonka aikana potilas saa ensin varsinaisen hoidon ja sen jälkeen elimistölle annetaan aikaa toipua haittavaikutuksista. Tämä lepoaika on tarkkaan mitoitettu: se on riittävän lyhyt estämään syöpäsolujen toipumisen, mutta samalla tarpeeksi pitkä terveen kudoksen palautumiselle.

Solunsalpaajia voidaan annostella usealla eri tavalla. Yleisimmin käytetään tabletteja tai suonensisäistä tiputusta, mutta joissakin tapauksissa lääke voidaan antaa myös paikallisesti esimerkiksi keuhkopussiin, virtsarakkoon tai selkäydinkanavaan.

### Jättisolunsalpaajahoito
Erityistapauksissa voidaan käyttää niin sanottua jättisolunsalpaajahoitoa, jota hyödynnetään esimerkiksi leukemioiden, tiettyjen lymfoomien ja lasten aivokasvainten hoidossa. Tämä hoitomuoto on niin voimakas, että se saattaa tuhota luuytimen kokonaan, minkä vuoksi sen yhteydessä tarvitaan aina kantasolusiirtoa. Siirrettävät kantasolut voivat olla peräisin joko potilaalta itseltään tai toiselta henkilöltä.

## Katso myös
* Sytostaattien haittavaikutukset
* Immunoterapia – immuunijärjestelmän toimintaan perustuva syövän hoitomuoto

## Lähteet
Luuseri

**Luuseri** () on slangisana, joka tarkoittaa sananmukaisesti ”häviäjää”. Luuseri on kielteinen ilmaisu, joka tarkoittaa pelkuria, saamatonta ja avutonta ihmistä, joka halutaan leimata tyhmäksikin, ja jota kiusataan usein. Luuseriksi voidaan kutsua esimerkiksi epäsosiaalista nörttiä. Sanasta käytetään toisinaan myös kirjoitusasua ”looseri”, kuten esimerkiksi kappaleessa ''Rakastuin mä looseriin''.

Englanninkielisessä tietotekniikassa sana *luser* on sanaleikki, joka yhdistää sanat käyttäjä (*user*) ja häviäjä (*loser*). Sanan historia on MIT-yliopistosta 1970-luvun puolestavälistä. Opiskelijoiden tietokonejärjestelmässä hakkeri vaihtoi järjestelmän tilan kertovassa tekstissä tekstin *users* tekstiksi *losers*. Ylläpidon korjauksista huolimatta tämä uusiutui jatkuvasti ja lopulta päädyttiin komporomissiin *luser*, joka sai jäädä.
IETF

**The Internet Engineering Task Force (IETF)** on Internet-protokollien standardoinnista vastaava organisaatio. Nykyinen Internetin perusta ja käytännössä kaikkien sovellusten pohjana toimivat protokollat ovat IETF:n aikaansaannoksia.

IETF:n päätoiminta tapahtuu sen työryhmissä, joiden tarkoituksena on tuottaa Request for comment -standardeja.

## Kulttuuri

IETF:n koko perusidea verrattuna esimerkiksi ETSI-standardointiorganisaatioon on sen avoimuus, vapaus ja jopa anarkistisuus. Käytännön kehitystyö tapahtuu avoimilla sähköpostilistoilla, joille kuka tahansa saa liittyä. Tämä mahdollistaa standardien nopean ja tehokkaan hiomisen valmiiksi altistaen ne kuitenkin kritiikille koko niiden kehityskulun aikana.

## Lähteet

## Aiheesta muualla

* IETF:n Internet-sivut
* IETF:n työryhmien dokumentit
Sytostaattien haittavaikutukset

**[[Sytostaatti]]en haittavaikutuksille** ovat altteimpia tiuhaan jakautuvat solut, kuten limakalvojen, luuytimen, karvatuppien ja sikiön solut. Pahoinvointi on myös yleinen sivuvaikutus. Eri sytostaateilla on lisäksi omia erityisiä elimiä, joille ne aiheuttavat vauriota. Useat solunsalpaajista ovat lisäksi sikiövaurioita aiheuttavia (teratogeenisia).

## Verisolumuutokset

Johtuvat solunsalpaajahoitojen aiheuttamista muutoksista luuytimen nopeasti jakautuvissa, verisoluja muodostavissa kantasoluissa.

### Neutropenia

Alentuneen valkosolumäärään liittyy suurentunut infektiovaara. Voidaan vähentää antamalla valkosolukasvutekijää (G-CSF tai GM-CSF). Hoito on tehokkain kun se aloitetaan ennalta ehkäisevästi, 24–48 tunnin sisällä ensimmäisen solunsalpaaja-annoksen annosta, kun valkosoluarvot ovat vielä normaalit.

### Trombosytopenia

Yleensä odotetaan spontaania korjautumista, joskus hoidetaan verihiutalesiirroilla.

### Anemia

Korjataan punasolusiirroilla, joskus pitkittyneeseen anemiaan erytropoietiinia (punasolukasvutekijää).

## Hiustenlähtö
Liittyy useimpiin solunsalpaajahoitoihin, hiukset lähtevät 3–5 viikon kuluttua solunsalpaajahoidon aloittamista ja kasvavat yleensä takaisin hoitojen loputtua, joskus jo niiden aikana. Hiuspohjan voimakas jäähdyttäminen kylmäpäähineen avulla solunsalpaajan annon aikana ja jonkin aikaa annon jälkeen vähentää hiusten lähtöä.

## Pahoinvointi

Eri sytostaatit ja yhdistelmät aiheuttavat pahoinvointia hyvin vaihtelevasti. 
Akuutisti hoitona ensisijaisesti metoklopramidi (20&nbsp;mg). Voimakkaampaan pahoinvointiin serotoniinireseptorin (5-HT-3) salpaaja (ondansetroni 8&nbsp;mg, tropisetroni 5&nbsp;mg tai granisetroni 3&nbsp;mg). Tehoa voidaan parantaa deksametasonilla (10&nbsp;mg i.v.). 
Pitkittyneessä pahoinvoinnissa metoklopramidi (3 × 10–30&nbsp;mg), tarvittaessa yhdessä kortikoidin kanssa. Jos tästä ei ole apua, kannattaa serotoniinireseptorisalpaajia käyttää.
Ennakoivaan pahoinvointiin (liittyy hoidon pelkoon, pelkkä ajatus tai sairaalaympäristö voi laukaista) voidaan käyttää bentsodiatsepiineja (loratsepaami 1–5&nbsp;mg p.o.).

## Elinvauriot

Antrasykliinit – sydänlihasvaurioita, viivästyneitä

Metotreksaatti, bleomysiinin mitomysiini, busulfaanin – keuhkojen kaasujen vaihdoin heikentyminen, vaikea erottaa syövän aiheuttamista muutoksista

Sisplatiini, metotreksaatti (suuret annokset) – munuaisvauriot

Vinkristiini, sisplatiini ja taksaanit – perifeerinen neuropatia → parestesia, lihaskivut ja –heikkous

Syklofosfamidi, ifosfamidi (suurina annoksina) – rakkoärsytystä l. kystiittiä

Useat solunsalpaajat – välitön kudostuho infuusion mennessä kudokseen.

Useat solunsalpaajat – limakalvovaurioita, maksan toimintahäiriöitä, elektrolyyttihäiriöitä, toiminnallisia sydänoireita ja allergisia reaktioita

## Lähteet
Paul Erdős

**Paul Erdős** (; 26. maaliskuuta 1913 Budapest – 20. syyskuuta 1996) oli tuottelias unkarilainen matemaatikko. Hän työskenteli kombinatoriikan, verkkoteorian, lukuteorian, klassisen analyysin, arviointiteorian, joukko-opin ja todennäköisyyslaskennan parissa. Hänet tunnetaan myös ”legendaarisesta eksentrisestä” persoonallisuudesta.

## Elämäkerta

Paul Erdős syntyi Budapestissä 1913 Anna ja Lajos Erdősin kolmantena lapsena. Perheen kaksi vanhinta lasta kuolivat ennen Paulin syntymää.

Erdős väitteli matematiikan tohtoriksi Budapestin yliopistossa 1934. Väiteltyään hän lähti Unkarin kasvavaa juutalaisvastaisuutta pakoon Isoon-Britanniaan ja myöhemmin Yhdysvaltoihin.

Erdős ei yleensä viihtynyt pitkää aikaa samassa paikassa, ja hän tulikin tunnetuksi tavastaan kiertää ympäri maailmaa tapaamassa muita matemaatikkoja asuen ja työskennellen heidän luonaan muutaman päivän ennen kuin lähti seuraavan matemaatikon luokse. Omaisuus ei merkinnyt hänelle kovinkaan paljoa, hän kuljetti suurinta osaa omaisuudestaan mukanaan matkalaukussa. Hänen työtahtinsa oli hurja, usein hän teki jopa 19-tuntisia työpäiviä.

Erdős kieltäytyi alkoholista ja kutsui sitä myrkyksi, mutta joi runsaasti kahvia ja käytti muitakin stimulantteja. Hänen äitinsä kuoltua 1971 Erdős alkoi käyttää amfetamiinia ja metyylifenidaattia, ja jatkoi niiden säännöllistä käyttöä loppuelämänsä. Vuonna 1979 Erdős löi ystävänsä Ronald Grahamin kanssa 500 dollarin vedon siitä, pystyisikö olemaan kuukauden käyttämättä amfetamiinia. Erdős voitti vedon mutta piti sitä jälkikäteen kuukauden mittaisena taka-askeleena matematiikan kehitykselle, sillä ei kertomansa mukaan kyennyt sen aikana saamaan matemaattisia ideoita.

Erdős oli hyvin tuottelias ja uskoi vahvasti yhteistyöhön. Hän julkaisikin noin 1&nbsp;500 artikkelia yhteensä 485 muun matemaatikon kanssa. Yhteistyökumppaneita hänellä oli siten enemmän kuin kenelläkään toisella matemaatikolla. Hän kannusti muita matemaatikkoja jatkuvasti syöttämällä heille uusia ongelmia ratkottavaksi. Hän asetti tavoitteekseen etsiä matemaattisia lapsineroja ympäri maailmaa ja opastaa heitä.

Erdős loi oman yleiskielensä soveltamalla matemaattisia ilmauksia arkisiin asioihin. Esimerkiksi lapsi on "epsilon", matematiikassa pientä tarkoittava kreikkalainen kirjain.

Paul Erdős kuoli sydänkohtaukseen vuonna 1996 ollessaan 83-vuotias. Hän ei ollut naimisissa eikä hänellä ollut lapsia.

## Erdősin luku

Koska Erdős oli hyvin tuottelias, puhutaan Erdősin luvusta. Tämä tunnusluku määräytyy seuraavasti: ne, jotka ovat kirjoittaneet yhteisen artikkelin Erdősin kanssa, saavat Erdősin luvun 1. Matemaatikko, jolla on yhteinen artikkeli Erdősin luvun 1 omaavan henkilön kanssa, saa Erdősin luvun 2, ja niin edelleen. 

## Lähteet
* Hoffman, Paul: *The man who loved only numbers*. Hyperion, 1998. . 

### Viitteet

## Aiheesta muualla
James Earl Ray

**James Earl Ray** (10. maaliskuuta 1928 &ndash; 23. huhtikuuta 1998) oli yhdysvaltalainen mies, joka tuomittiin kansalaisoikeusliikkeen johtajan Martin Luther Kingin salamurhastasta.

Ray kuoli hepatiitti C:n aiheuttaman munuaissairauden komplikaatioihin. Hepatiitti C oli luultavasti saatu verensiirrosta, jonka hän oli saanut vankilassa *(Brushy Mountain State Penitentiary)* tapahtuneen puukotuksen jälkeen.

## Martin Luther King, Jr:n salamurha

Ray pidätettiin 8. kesäkuuta 1968 Lontoossa Kingin 4. huhtikuuta tapahtuneesta salamurhasta. Hän tunnusti syyllisyytensä Memphisissä Tennesseessä 10. maaliskuuta. Tunnustuksen ansiosta hän vältti kuolemantuomion ja hänet tuomittiin 99 vuodeksi vankilaan.

Ray peruutti tunnustuksensa kolmen päivän sisällä tuomiostaan ja väitti, että henkilö, joka tunnettiin salanimellä ”Raoul”, oli sekaantunut asiaan, kuten oli myös hänen veljensä Johnny, mutta ei hän itse. Hän vietti loppuelämänsä yrittäen menestyksettä perua syyllisyyden tunnustuksensa. 

Ray ja kuusi muuta vankia pakenivat vuonna 1977 vankilasta pian sen jälkeen kun Ray oli todistellut syyttömyyttään edustajainhuoneen salamurhia käsittelevälle komitealle *(House Select Committee on Assassinations)*. Hänet saatiin kuitenkin kiinni ja hänet palautettiin vankilaan. Rangaistusta myös pidennettiin vankilapaon johdosta. 

Vuonna 1997 Martin Luther Kingin poika Dexter King tapasi Rayn ja tuki julkisesti hänen yrityksiään saada uusi oikeudenkäynti. Vuonna 1998 Kingin suku nosti kanteen Loyd Jowersia vastaan osallisuudesta Martin Luther Kingin murhaan johtaneeseen salaliittoon. Korostaakseen että kanteen tarkoituksena oli löytää totuus, Kingin suku vaati vahingonkorvauksena sata dollaria. Valamiehistö totesi Jowersin syylliseksi joulukuussa 1999. Valamiehistö myös katsoi, että salaliittoon kuului myös valtiovallan edustajia.

26. elokuuta 1998 Yhdysvaltain oikeusministeriö käynnisti tutkinnan Jowersin väitteistä. Tutkinta valmistui kesäkuussa 2000. Jowersin väitteitä salaliitosta ei pidetty uskottavina.

## Lähteet

## Aiheesta muualla
Luettelo roolipelien julkaisijoista

Tämä on lista yrityksistä ja yksityisistä, jotka julkaisevat roolipelejä. 

## Luettelo roolipelien julkaisijoista
*9th Level Games
*Ace-Pelit
*Alderac Entertainment Group (AEG)
*Apophis Consortium
*Arctic Ranger Productions
*Arkkikivi
*Atherco
*Atlas Games
*Atomic Hyrax Games
*Australian Games Group
*Avalon Hill
*Backstage Press
*Biohazard Games
*British Isles Traveller Support
*Brittania
*Bruze Gomez Games
*BTRC
*Burger Games
*Cell Entertainment
*Chameleon Eclectic
*Chaosium
*Clockworks
*Columbia Games
*Corsair Publishing
*Cumberland Games and Diversions
*DADA-pelit
*Daedaleus
*Darcsyde Productions
*Decipher
*Destination Games
*Digest Group Publications
*Dork Storm Press
*Dream Pod 9
*Dynasty
*Eden Studios
*Event Horizon
*Fantasiapelit
*Fantastische Spiele GmbH
*Fantasy Games Unlimited
*Fantasy Flight Games
*Fantasy Productions
*Far Future Enterprises
*FASA
*Finnish Game House
*Game Codex
*Game Designers' Workshop
*Games Workshop
*GDW
*Goblintooth Enterprises
*Gold Rush Games
*Great White Games
*Green Knight Publishing
*Green Ronin Publishing
*Grey Ghost Games
*Grimoire Games
*Guardians of Order
*Heartbreaker
*Heliograph
*Hero Games
*Hogshead Publishing
*Holistic Games
*Hubris Games
*Imperium Games
*Interactivities Inc.
*Iron Crown Enterprises
*Ironspine
*ISA
*Issaries Inc.
*Judges Guild
*K20 Publishing
*Kerzer & Co.
*Knuckleduster
*Last Unicorn
*Leading Edge
*Living Room Games
*Mayfair Games
*Metagaming
*Metropolis
*Mind Interactive
*Minds & tactics
*Mongoose Publishing
*Multisim
*Myrmidon Press
*New World Games
*Nightshift Games
*Obsidian Studios
*Pagan Publishing
*Pacesetter
*Paizo Publishing
*Palladium
*Partisan Press
*Phage Press
*Pharos Press
*Pinnacle
*Portal
*Precedence
*Pro Games
*Protocol Productions
*R. Talsorian Games
*Ronin Publications
*Rubicon Games
*Shooting Iron
*Simulations Publications Inc. (SPI)
*Stellar Games
*Steve Jackson Games
*Sutton Hoo Games
*Synister Creative
*Task Force Games
*Tri Tac System
*Twilight Creations
*Tactical Studies Rules (TSR)
*Victory Games
*West End Games
*Whit
*White Wolf
*Wicked Press
*Wingnut Games
*Wizards of the Coast

## Katso myös
* Luettelo roolipelisuunnittelijoista
Enduro

**Enduro** on moottoripyörien luotettavuusajo. Kuljettajat taituroivat mitä erilaisimmissa maastoissa tiukan minuuttiaikataulun mukaan. Myöhästyminen aikatarkastusasemalta tietää sakkominuutteja. Reitin varrella on erikoiskokeita, joiden aikojen perusteella paremmuus ratkaistaan. Sekunteja mitataan niin motocrossradoilla, liukkailla nurmiradoilla sekä kunkin järjestäjämaan maastonmukaisella pätkällä. Portugalissa saattaa joutua ajamaan jyrkkiä vuorenrinteitä, kun taas Suomessa ylitellään soita kaksipyöräisellä.

Kilpailutyyppejä ovat mm. yhteislähtökisa Cross country ja Enduro sprint-kilpailu. Korkein kilpailutaso on Enduron maailmanmestaruussarja ja arvostetuin yksittäinen kilpailu ja samalla maajoukkueiden mm-kilpailu on kansainvälinen kuuden päivän ajo ISDE. Suomessa ajetaan Enduron Suomenmestaruussarjaa.

ISDE-kilpailu järjestettiin Suomessa Haminan ja Kotkan seudulla vuonna 2011. Menestyneimpiä suomalaisia endurokuljettajia kautta aikojen ovat Juha Salminen, Kari Tiainen, Samuli Aro ja Mika Ahola.

## Katso myös
* Enduron maailmanmestaruussarja

## Lähteet

## Aiheesta muualla

*https://www.offroadpro.fi
*Fin-Enduro
*Suomen moottoriliitto
*Xracing.fi
Tampereen kaupungin pääkirjasto

**Tampereen kaupungin pääkirjasto** **Metso** sijaitsee Tampereen keskustassa Hämeenpuiston puolivälissä. Se on Tampereen kaupunginkirjaston päätoimipiste. 

Vuonna 1978 järjestettyyn Tampereen uuden pääkirjaston arkkitehtikilpailuun osallistui 120 ehdotusta, joista voittajaksi valittiin arkkitehtien Raili ja Reima Pietilän ehdotus ”Soidinmenot”. Nimitys Metso tulee kirjaston ulkomuodosta ylhäältä katsottuna.

Palkintolautakunta piti Pietilöiden ehdotusta yksimielisesti selvästi muita ehdotuksia ansiokkaampana. Palkintolautakunta uskoi, että kaupunki saisi ehdotuksesta nykyaikaisen ja hyvin toimivan kirjastorakennuksen, joka samalla toisi kaupunkikuvaan mieliinpainuvasti omaleimaisen ja monumentaalisen lisän. 

Metson tieltä purettiin F. L. Caloniuksen suunnittelema Kaipion talo. Kirjastotalon rakennustyöt aloitettiin vuonna 1983, ja ne kestivät kolme vuotta. Rakennus avattiin yleisölle 21. elokuuta 1986 ja vihittiin 10. lokakuuta 1986.

Kirjaston yhteydessä toimii kirjastokahvila Café Metso. Rakennuksen alakerrassa sijaitsi pitkään myös kaksi museota, Tampereen taidemuseon Muumilaakso ja Tampereen Kivimuseo. Ne joutuivat kuitenkin muuttamaan pois talon remontin vuoksi. Muumilaakso toimi tammikuun 2013 alusta vuoteen 2016 Tampereen taidemuseon alakerrassa. Vuonna 2017 Muumilaakso muutti Tampere-taloon ja sai uudeksi nimekseen Muumimuseo. Kivimuseo avattiin uudelleen Vapriikissa joulukuussa 2014.

## Metson remontti vuonna 2017
Kirjastossa tehtiin vuosina 2015–2017 perusteellinen remontti, joka maksoi 11,5 miljoonaa euroa. Remontissa päivitettiin kirjaston kaikki toiminnot. Alakerran museoiden tilalle valmistui hiljainen tila, mikrofilmihuone ja avara oleskelutila sekä muutama luentosali. Lisäksi kirjaston parvikerrokseen siirtyi aiemmin Frenckellin vanhassa pannuhuoneessa toiminut Frenckellin Lehtilukusali.

## Taidetta Metsossa
Teemu Luoto on tehnyt Metsoon keraamiset puputeokset *Epeli* ja *Kaneli*. Metson pääsisäänkäynnillä on Eila Hiltusen teos *Veden alla* vuodelta 1960.

## Lähteet

## Aiheesta muualla

* Tampereen kaupunginkirjasto, Pääkirjasto Metso
* Ilmapanoraamakuva Tampereen kaupungin pääkirjastosta - Virtuaalinen Tampereen kaupunkiopas: VirtualTampere.com
* Panoraamakuvia Tampereen kaupungin pääkirjastosta - Virtuaalinen Tampereen kaupunkiopas: VirtualTampere.com
* Metson näköinen kirjasto - Yle Areena
Juhani Katainen

**Reino Paavo Juhani Katainen** (s. 30. marraskuuta 1941 Rovaniemi) on suomalainen arkkitehti. 

## Henkilöhistoria ja ammattiura
Katainen syntyi opettajien Reino Katainen ja Hilkka Pasanen perheeseen. Hän avioitui 1998 Anne Jarvan kanssa. Ylioppilaaksi Katainen tuli 1959, arkkitehdiksi hän valmistui Teknillisestä korkeakoulusta 1965. Kataisella on ollut oma suunnittelutoimisto vuodesta 1968. Teknillisen korkeakoulun tuntiopettaja hän oli 1968–1969 ja erikoisopettaja 1969–1972. Katainen toimi Tampereen teknillisen korkeakoulun rakennussuunnittelun professorina 1988–2005 ja arkkitehtuurin osaston johtajana  1992–2005. Hänellä on ollut useita kansallisia ja kansainvälisiä alansa luottamustehtäviä, kuten Euroopan arkkitehtien järjestön varapuheenjohtajuus ja puheenjohtajuus. Hän on myös Yhdysvaltojen, Etelä-Korean ja Meksikon arkkitehtiliittojen kunniajäsen. Teknillisten tieteiden akatemian jäsen Katainen on ollut vuodesta 2002.

## Töitä
Katainen on toteuttanut muun muassa seuraavat suunnittelutyöt:
* Evankelis-luterilaisen seurakunnan hautausmaa ja siunauskappeli, Vaasa 1968–1972
* Kuopion yliopisto, Kuopio, 1.–3. rakennusvaiheiden rakennukset Canthia ja Snellmania 1972–1989, Mediteknia 2001–2002 ja Medi 2 2003–2004
* Itäkeskuksen metroasema, Helsinki 1972–1980
* Orion,  Espoo, tutkimus- ja tuotekehitysrakennus 1979–1985, toimintakeskus 1981–1984, tablettitehdas 1988 ja tutkimuskeskuksen laajennus 2000
* Lapin yliopisto, Rovaniemi, 1. ja 2. rakennusvaihe 1983–1989 ja 1. rakennusvaiheen laajennus 2000
* Lapin yliopiston taiteiden tiedekunnan uudisrakennus, Rovaniemi 2003–2006
* Katajanokan makasiinit, Helsinki 1983–1987
* Suomen elokuvasäätiön rakennus, Katajanokka, Helsinki 1984–1985
* Kuopion kaupunginvaltuuston virastotalo, Kuopio 1985–1988
* kauppakeskus Tikkuri, Tikkurila, Vantaa 1991 
* Helsingin yliopiston Biokeskus, Viikin tiedepuisto, Helsinki 1992
* Ammatti-instituutin rakennus, Pitäjänmäki, Helsinki 1996 ja laajennus 2000
* Stora Enson tutkimuskeskus, Imatra 1998

Katainen piti vuonna 2007 Helsingissä näyttelyn maalauksistaan ja on julkaissut kaksi teosta, *Heijastuksia Japanista* (2006) ja *Muistoja Japanista* (2007).

## Lähteet
Luotettava tietojenkäsittely

**Luotettava tietojenkäsittely** () on tietokoneen tai muun järjestelmän luotettava ja turvallinen perusrakenne, joka valvoo tietoturvan toteutumista sovellusohjelmien ja käyttäjien kesken. Useimmin TCB:n muodostaa tietokonelaitteisto ja käyttöjärjestelmä tietoturvapalveluineen.

## Tarkoitus

Usean käyttäjän koneella on se ongelma, että eri käyttäjät saattaisivat lukea toistensa tiedostoja tai jonkin käyttäjän ohjelma saattaisi kirjoittaa toisen käyttäjän ohjelmien muistialueille. Käyttäjä voisi myös jättää sisäänkirjautumisruudun näköisen haittaohjelman käyntiin ja lähteä koneelta.

Käyttöjärjestelmä kuitenkin estää tällaiset toimet ja tarjoaa turvalliset perusraamit käyttäjien ja sovellusten ajamiselle. Tätä käyttöjärjestelmän osaa, jonka kautta kaikki sovellusten välinen vuorovaikutus tapahtuu, kutsutaan TCB-pohjaksi. Sovellukset eivät esimerkiksi saa kirjoittaa suoraan levylle johonkin tiedostoon, vaan niiden pitää pyytää käyttöjärjestelmää tekemään se puolestaan, jolloin käyttöjärjestelmä voi tarkistaa, että sovelluksella todella on oikeudet kirjoittaa tuohon tiedostoon.

## Nykykäyttöjärjestelmät

Kaikissa käyttöjärjestelmissä ei TCB-pohjaa ole. Vanha MS-DOS sekä MS Windowsin työasemaversiot (95, 98 ja Millennium Edition) eivät juurikaan sisältäneet tällaisia tietoturvapalveluita, vaan käyttäjät voivat esimerkiksi vapaasti lukea toistensa tiedostoja. Windows NT:ssä sen sijaan oli melko vahva ja laaja TCB. SCO UNIXissa oli mahdollista ottaa käyttöön vahva TCB.

Yhdysvaltain puolustusministeriö on julkaissut 1980- ja 1990-luvuilla tietokoneiden turvallisuuteen liittyviä standardeja ja ohjeita, ns. Sateenkaarikirjojen sarjan (engl. *Rainbow Series*). Sen eräässä osassa, Oranssissa kirjassa (engl. *DoD Trusted Computer System Evaluation Criteria, *5200.28-STD), määritellään tietoturvaluokituksia käyttöjärjestelmien rakenteille. TCB ja sen tarjoamat erilaiset palvelut on sisällytetty kyseisiin määritelmiin.

Äärimmilleen vietynä tietoturvamekanismit ja TCB johtavat siihen, että edes järjestelmäylläpitäjällä ei ole oikeuksia tehdä kaikkia asioita järjestelmässä.

## Lähteet
SSL

**SSL** viittaa muun muassa seuraaviin asioihin:

* Secure Sockets Layer, tietoverkkosalausprotokolla, katso Transport Layer Security (TLS)
* SSL International plc (1999−2010), huomattava brittiläinen terveydenhoitotuotteitten valmistaja, jonka hallussa oli mm. tuotemerkki Durex
* Suomen Shakkiliitto ry
* Suomen Suunnistusliitto ry
Luettelo paradokseista

Tämä on **luettelo [[paradoksi|paradokseista]]**.

## Loogisia paradokseja

### Oikeiden loogisten päätelmien epäintuitiivisia lopputuloksia

#### Matemaattisia ja loogisia

* Arrow'n paradoksi
* Automatkaparadoksi
* Braessin paradoksi
* Condorcet’n paradoksi
* Gabrielin torvi
* Galilein paradoksi
* Hirtettävän paradoksi
* Simpsonin paradoksi
* Syntymäpäiväongelma: luokassa on 23 oppilasta, kuinka on mahdollista että puolessa tapauksista kahdella on sama syntymäpäivä 366:sta mahdollisesta?
* Valehtelijan paradoksi eli Epimenideen paradoksi

#### Filosofisia ja psykologisia

* Abilenen paradoksi
* Hedonismin paradoksi: "Onnea ei ole mahdollista saavuttaa pyrkimällä siihen suoraan."
* Epikurolainen paradoksi
* Suvaitsevaisuusparadoksi
* Tommy Hellstenin seitsemän paradoksia

### Antinomioita

Antinomiat osoittavat vikoja yleisesti hyväksytyissä aksioomissa, määritelmissä tai järkeilyssä. Suurin osa on Russellin paradoksin erityistapauksia tai muunnelmia.

* Curryn paradoksi
* Grellingin-Nelsonin paradoksi
* Poikkeusparadoksi
* Russellin paradoksi: "mikä loogisten joukkojen joukko ei sisällä itseään"
* Valehtelijan paradoksi: "Kaikki mitä sanon on valhetta"

## Fysikaalisia paradokseja
* Zenonin paradoksit, muiden muassa:
** Akhilleus ja kilpikonna
** Dikotomia
** Nuoli
** Stadion
* Faradayn paradoksi
* suhteellisuusteorian paradoksit:
** Kaksosparadoksi: toinen veljeksistä matkustaa avaruusaluksella ja saapuu kotiin 10 vuotta veljeään vanhempana. Mistä tiedetään kumpi liikkui, kun maakin kulki koko ajan radallaan?
** Tikapuuparadoksi: suhteellisuusteoreettisen pituuskontraktion vuoksi nopeasti liikkuvat tikapuut lyhenevät ja saattavat mahtua pituussuuntaisesti autotalliin, johon ne eivät muutoin mahtuisi. Tikapuiden lepokoordinaatistossa kuitenkin autotalli lyhenee, eivät tikapuut, joten ne mahtuvat sisään vielä vähemmän kuin ilman kontraktiota.
* kvanttimekaniikan paradoksit:
** EPR-paradoksi
** Schrödingerin kissa

## Kielellisiä paradokseja

* Sorites-paradoksi

## Konditionaalisia paradokseja

Konditionaaliset paradoksit pätevät vain tiettyjen oletusten vallitessa. Jotkin näistä osoittavat tuon oletuksen vääräksi tai epätäydelliseksi, jotkin ovat muunlaisia paradokseja.

* Isoisäparadoksi: mitä tapahtuu, jos matkustat ajassa taaksepäin ja tapat isoisäsi.
* Newcombin paradoksi: miten pelata peliä vastustajaa vastaan, joka näkee tulevaisuuteen.
* Nihilistin paradoksi: jos "mikään ei ole totta" on totta, syntyy paradoksi
* Kaikkivoipaisuuden paradoksi: voiko Jumala luoda niin ison kiven, ettei voi itsekään nostaa sitä.

## Muita paradokseja
* Tarkkailijan paradoksi
## Lähteet
* 
### Viitteet

## Katso myös
* Kōan
Isoisäparadoksi

**Isoisäparadoksi** on populaarikulttuurissakin tunnettu aikaparadoksi eli aikamatkustukseen liittyvä paradoksi: mitä tapahtuisi, jos henkilö matkustaisi ajassa taaksepäin ja tappaisi isoisänsä? Lakkaisiko hän olemasta? Tällöinhän hän ei olisi syntynyt eikä tehnyt aikamatkaa, jossa tappaisi isoisänsä. Näin ollen isoisä eläisi, ja aikamatkaaja tulisi syntymään normaalisti, jolloin hän taas pystyisi tekemään tämän aikamatkan. Tämän paradoksin jokainen päätelmä tuntuu kieltävän itsensä.

Isoisäparadoksia käytetään perusteluna sille, että aikamatkustus menneisyyteen olisi mahdotonta. Nykyisin tunnetaan kuitenkin muitakin vaihtoehtoja. Stephen Hawkingin laskujen mukaan todennäköisyys sille, että ihminen pystyy matkaamaan menneisyyteen ja murhaamaan isoisänsä, olisi yhden suhde kymmenen potenssiin miljoona triljoonaa triljoonaa triljoonaa.

## Isoisäparadoksin selitysyrityksiä

### "Ojasta allikkoon"-selitys
Tämän teorian mukaan aikamatkaaja ei voi estää isoisäänsä lisääntymästä. Matkustaessaan ajassa taaksepäin, hänestä tulee osa isoisänsä aikaa, jolloin isoisän on lisäännyttävä, jotta aikamatkaaja voi palata ajassa taaksepäin. Tästä päästään johtopäätökseen, ettei ole mahdollista vaikuttaa menneisyyden tapahtumien lopputulokseen matkustamalla ajassa taaksepäin.

### Tieteellisiä teorioita
Novikovin itsekonsistenssin periaate sekä lukuisat Kip Thornen viimeaikaiset laskelmat perustelevat, että massa, joka on matkannut ajassa taaksepäin, ei kykene aikaansaamaan paradokseja. Ei ole mitään tiettyjä ehtoja, jotka johtaisivat paradoksiin sen jälkeen, kun ajassa alettaisiin matkailla. Jos näitä oletuksia voidaan pitää luotettavina, olisi lopputulos mielenkiintoinen: mitään yleisesti tunnetuista aikamatkustusparadokseista ei olisi mahdollista jäljentää fyysisellä tasolla.

### Selityksiä tieteisfiktiossa
Tieteisfiktiossa isoisäparadoksi jätetään yleensä selittämättä, mikä johtaa juonen paradoksaalisuuteen. Ehkä yleisin tapa selittää isoisäparadoksi tieteisfiktiossa on "rinnakkaismaailma". Sen mukaan paradoksia ei synny, koska on olemassa useita vaihtoehtoisia ulottuvuuksia tai aikalinjoja. Taaksepäin matkustava avaa menneeseen aikaan uuden aikalinjan, jolloin isoisän surmaaminen tai vastaava ei vaikuta häneen.

## Johtopäätös
Yleisesti paradoksiin on esitetty vastaukseksi että ajassa ei olisi mahdollista mennä menneisyyteen tai tulevaisuuteen, ja aikaa voisi ainoastaan hidastaa tai nopeuttaa aikamatkaajan näkökulmasta.

## Lähteet
Sirukortti

**Sirukortti** (myös **älykortti** tai **toimikortti**) on muovinen kortti, johon on upotettu mikropiiri. Suurin osa sirukorteista on ISO-7816-standardin mukaisia luottokortin kokoisia muovikortteja, joiden toisessa päässä keskellä on yhdeksän kullanväristä kontaktipintaa. Yleisin ISO-7816-kortti nykyisin on tavallinen matkapuhelimesta löytyvä SIM-kortti. Sirukortit yleistyvät myös etenkin yrityskäytössä PKI-avainlaitteina.

Toistaiseksi kaikissa tavallisissa automaatti-, pankki- ja Visa Electron -korteissa on sirun lisäksi perinteinen magneettiraita.

## Historiaa

Suomessa älykorttien tutkimus alkoi 1985 Otaniemessä. Vuonna 1987 alkoi Otaniemessä *Otakortin* koekäyttö. Kortille saattoi tallettaa rahaa, jolla voi maksaa ostoksia paikallisissa kaupoissa. Otakortti toimi myös kopiokorttina ja avainkorttina.

Sirukortit otettiin käyttöön 1990-luvun alussa puhelukorteissa sekä 1993 Avant-kortissa. Luottokorteissa siru tuli käyttöön 2000-luvun alussa.

Linja-autoliikenteessä Koskilinjat Oy otti ensimmäisenä maailmassa käyttöön etäkortin paikallisliikenteen maksuvälineenä 7.1.1992 Oulussa.

## Teknologia

Erilaisia sirukortti-käyttöjärjestelmiä:
* Java Card, ilmainen ja avoin
* MultOS, avoin C/Assembler-tyylinen
* Windows for Smart Cards, Visual Basic -ohjelmoitava, eikä oikeastaan käytetty missään
* SetCOS, suomalaisen SETECin valmistajakohtainen käyttöjärjestelmä, jota käytetään muun muassa HST-korteilla

Sirukorteilla voi olla erityyppisiä sovelluksia:
* Subscriber Identity Module (SIM): matkapuhelinverkoissa käyttäjän identiteetin todentamiseen käytetty sovellus.
* Electronic ID (EID): PKI-sovellus, jolla henkilö tai laite voidaan tunnistaa sähköisesti tietoverkoissa. EID-sovellus voi myös tehdä digitaalisia allekirjoituksia tai salata tietoa ja sisältää PKI-varmenteita. Suomessa myönnettävät henkilökortit sisältävät EID-toiminnallisuuden.
* EMV (Europay, Mastercard ja Visa): luottokorttisovellus, jota voi käyttää tavallisen luottokortin tapaan. Suomessakin EMV-sirukortit ovat pakollisia vuodesta 2005 lähtien.
* HSL:n matkakortti

## Lähteet

## Aiheesta muualla

*Äly on kortilla (Tietokone-lehti, 2001)
Kaikkivoipaisuuden paradoksi

**Kaikkivoipaisuuden paradoksi** eli **kaikkivoivan paradoksi** (**omnipotentin paradoksi**) on ryhmä paradokseja, jotka käsittelevät sitä, mitä kaikkivoipa olento voi tehdä. Erityisesti ne käsittelevät sitä, pystyykö kaikkivoipa olento toimimaan siten, että se rajoittaa hänen kaikkivoipaisuuttaan. Pystyi olento siihen tai ei, kaikkivoipaisuus voidaan kyseenalaistaa molemmissa tapauksissa. On esitetty erilaisia näkemyksiä paradoksin premissien virheellisyydestä.

Paradoksi esitetään usein muodossa ”Voiko Jumala luoda niin suuren kiven, ettei hän itsekään voi sitä nostaa?”. Jos hän voi luoda sellaisen kiven, hän ei voi nostaa sitä ja kääntäen. Molemmissa tapauksissa on olemassa teko, jota hän ei voi tehdä, joten hän ei ole kaikkivoipa.

## Ehdotettuja ratkaisuja

### Savage

C. Wade Savagen mukaan siitä, että ”*x* voi luoda niin suuren kiven, ettei *x* voi sitä nostaa”, seuraa, ettei *x* ole kaikkivoipa.

Sen sijaan siitä, että ”*x* ei voi luoda niin suurta kiveä, ettei *x* voi sitä nostaa”, ei seuraa, että olisi jokin teko, jota *x* ei voisi tehdä. Kyseinen lause tarkoittaa loogisesti samaa kuin ”Jos *x* voi luoda kiven, *x* voi sen nostaa.”

Savage tekee asiasta ymmärrettävämmän erottamalla toisistaan kiven tekijän ja sen nostajan. Oletetaan ensin, että *y* jaksaa nostaa korkeintaan 70 paunan painoisen kiven. Jos *x* ei voi tehdä yli 70 paunan kiveä, on *x*:n kyvykkyydessä rajoitus. Jos *y* voi nostaa minkä tahansa painoisen kiven ja *x* ei voi tehdä yli 70 paunan kiveä, on *x*:n kyvykkyydessä rajoitus. Mutta jos *y* voi nostaa minkä tahansa painoisen kiven ja *x* voi tehdä minkä tahansa painoisen kiven, niin *x* ei voi tehdä niin painavaa kiveä ettei *y* voisi sitä nostaa, mutta *x*:n kyvykkyydessä ei silti ole rajoitusta.

### Lähtökohtana peruslogiikka
Ludwig Wittgensteinin mukaan kysymys, johon ei millään keinolla voida saada järkevää vastausta, on itsessään virheellinen ja epälooginen. Tällöin kysymyksen muotoa tulisi muuttaa. Peruslogiikan kannalta katsottuna Jumala ei voi tukistaa kaljua, koska teko on mahdoton eikä mahdotonta ole olemassa. Jumala ei siis inhimillisestä näkökulmasta katsottuna kykene luomaan nelikulmaista ympyrää.

Tämä ei silti tarkoita, että kaikkivaltiaan Jumalan täytyisi rajoittua peruslogiikan sääntöihin, jos hän on ajan ja materian ulkopuolella. Tällöin Jumala kykenisi tekemään asioita, jotka ovat hänelle mahdottomia siitä yksinkertaisesta syystä, että hän pystyy mihin vain. Inhimillisestä näkökulmasta ei siis ole väliä kuinka tämä tapahtuu, koska sen ei tarvitse olla loogisesti mahdollista. Raamatun Jumalan kaikkitietävyyttä ei selvästikään rajoita ihmisen vapaa tahto, sillä Jumala tietää huomisen samoin tavoin kuin ihminen muistaa eilisen.

## Katso myös

* Pahan ongelma
* Russellin paradoksi

## Lähteet
Mikrokivikausi

**Mikrokivikausi** on Harri "Wallu" Vaalion ''MikroBitti''-lehdelle piirtämä sarjakuva, joka on ilmestynyt vuodesta 1985. Se kertoo ''Kivisten ja Sorasten'' tyyliin kivikauden ihmisistä. Sarja tapahtuu kuitenkin vuonna 3000 jaa., jolloin Yhdysvallat on pommittanut maailman kivikauden tasolle. Siksi tietokoneet ovat hahmoille tuttuja. Wallun mukaan sarjakuvan idea lähti siitä, että hän tunsi olevansa ”ihan kivikaudella” tietotekniikan kanssa.

Päähenkilöt ovat tulivuoressa asuvat tietokoneguru Guru ja tämän vaimo Helka. *MikroBitti*-lehti tosin järjesti numeroissaan 3/1989 ja 5/1989 lukijakilpailun sarjakuvan tietokonegurun nimestä, jolloin hahmon nimeksi valikoitui Hannu. Gurua on kutsuttu *Mikrokivikausi*-sarjakuvissa monilla nimillä, mutta ei kuitenkaan koskaan Hannuksi, sillä Wallu ei myöhemmän kertomansa mukaan tunnistanut Hannu-nimeä omakseen. Wallu on kertonut Helka-hahmon perustuvan hänen vaimoonsa.

Sarjakuva muuttui mustavalkoisesta värilliseksi vuoden 1986 aikana.

Vuosina 2014–2015 *Mikrokivikautta* julkaistiin *[[Skrolli]]*-lehdessä.

## Mikrokivikausi – Kun esi-isä tietokoneen osti
*Mikrokivikausi*-sarjakuvan historiaa on esitelty Wallun ja Jyrki Kasvin koostamassa *Mikrokivikausi IT/e.a.* -kiertonäyttelyssä. Wallu päivitti näyttelyn vuonna 2022 ja päivitetty näyttelykierros alkoi taiteilijan kotipaikan Pornaisten kirjastosta samana syksynä. Wallu julkaisi päivityksen yhteydessä kirjan näyttelyn pohjalta: *Mikrokivikausi – Kun esi-isä tietokoneen osti*.

Kirjan ensimmäinen 100 kappaleen painos on kovakantinen ja jokainen ensipainoksen kirjoista sisältää uniikin Wallun piirroksen. Wallun ilmoituksen mukaan kirjasta otettiin pehmeäkantinen 2. painos loppuvuodesta 2022 ja 3. painos, myöskin pehmeäkantisena, painatettiin yhteistyössä Suomen Amiga-käyttäjät ry:n kanssa vuonna 2024.

## Mikrokivikausi – Näin teet sarjakuvia (CD-ROM)
Helsinki Media Erikoislehdet julkaisi vuonna 1996 Windowsilla ja Macintoshilla toimivan CD-ROMin *Mikrokivikausi – Näin teet sarjakuvia*. Se sisältää sarjakuvien piirto-ohjeita videolla, *Mikrokivikausi*-sarjakuvia ja pelejä. Wallu puhuu, lausuu runoja ja jopa laulaa levyllä.

## Kirjallisuutta

* Harri Vaalio: *Kaiken takana on nainen!* (Bitti-kirjat, Tecnopress Oy 1988, , 52 sivua)
* Harri Vaalio, Jyrki Kasvi: *Mikrokivikausi – Kun esi-isä tietokoneen osti – Sarjakuvia tietotekniikan alkuajoilta nykyaikaan* (Käänteenpaikka Ky. 2022, , 66 sivua)

## Lähteet

## Aiheesta muualla
* ''Mikrokivikausi''-sarjakuvat 1985–2013 luettavana netissä
* ''Mikrokivikausi'' Tekniikan museossa 
* Mikrobitti-haku: Mikrokivikausi
* ''Skrolli''-lehdet (2014.1–2015.4)
Turvallisuus

**Turvallisuus** tarkoittaa vaarojen ja uhkien (riskin) poissaoloa, kuin myös psykologista kokemusta niiden poissaolosta. Turvallisuus esiintyy siis ilmiönä kaikkialla, missä esiintyy jonkinlaista vaaraa. Maailman monimutkaistuessa, verkottuessa myös turvallisuus saa uusia piirteitä. Turvallisuus on (usein) absoluuttisesti mahdotonta, joten turvallisuus on suhteellinen määre.

Turvallisuutta uhkaavaa vaaraa ei pystytä useinkaan poistamaan kokonaan, kyse on uhan vähentämisestä ja paljonko siihen halutaan panostaa. Näin erityisesti niissä toiminnoissa, joissa ihminen ja tekniikka ovat mukana.

Turvallisuus-termiä käytetään viittaamaan esimerkiksi sotiin (sotilaallinen turvallisuus), rikollisuuteen, onnettomuuksiin, työhön (työturvallisuus), elintarvikkeisiin, liikenteeseen tai tietoturvaan.

## Turvallisuuden tunne
Turvallisuuden tunne on Maslowin tarvehierarkiassa yksi viidestä ihmisen perustarpeesta. Maslowin mukaan ihminen pyrkii tyydyttämään nämä perustarpeensa ennen kaikkea, mukaan lukien siis myös oman henkilökohtaisen turvallisuuden tunteensa. Tunteena turvattomuus liittyy yleensä tulevien tapahtumien ennustamattomuuteen eli epävarmuuteen. Yksilö tuntee olonsa usein turvattomaksi, jos lähitulevaisuuden uhkakuvat ovat vaikeasti ennustettavia tai -ymmärrettäviä. Tällaisissa tilanteissa yksilö kokee olonsa usein turvattomammaksi kuin mitä järkevästi ajatellen olisi tarpeellista. Esimerkkinä tällaisesta tilanteesta toimii vaikkapa SARS tai lintuinfluenssa. Molempia aiheita käsitellään julkisuudessa, mutta niihin sairastuminen on äärimmäisen epätodennäköistä. Todellisia riskejä arvioitaessa meidän tulisi huolehtia mieluumminkin esimerkiksi malariaan sairastumisesta. 

## Riski ja turvallisuus
Riski määritellään yleisimmin epätoivotun tapahtuman todennäköisyyden ja sen seurauksien tuloksi. 
Näin ollen **Riski = Tapahtuman todennäköisyys * kokonaisseuraukset** (Suominen, Riskienhallinta, 2000). Riskien arvioinnin avulla pyritään siis ennustamaan epätoivottujen tapahtumien taajuus ja seuraukset sekä varautumaan tapahtumiin ennalta järkevällä ja kustannustehokkaalla tavalla. Tätä prosessia kutsutaan yleensä liike-elämässä riskien hallinnaksi. Riskien hallinta pyrkii parantamaan tapahtumien ennustettavuutta, ja siten myös epävarmuutta ja turvattomuutta.

## Katso myös
* Kokonaisturvallisuus
* Tietoturva
* Turvatekniikka
S/MIME

**Secure MIME** eli **S/MIME** on standardi, joka määrittelee sähköpostin salauksen ja allekirjoittamisen julkisen avaimen salausta käyttäen.

Sen avulla voidaan varmistaa viestin luottamuksellisuus (ei sivullisten tietoon), alkuperäisyys (kuka on viestin laatija) ja muuttumattomuus.
Jotta kaksi käyttäjää voisivat luotettavasti vaihtaa viestejä S/MIME-standardin mukaisesti, kummallakin on oltava tunnustetun julkisen tahon allekirjoittama varmenne.

## Sovellukset

S/MIME-standardi kuvaa sähköpostin ja allekirjoituksen paketoinnin MIME-standardin mukaisesti lähetettävään sähköpostiin.

Useimmiten ei ole olemassa erillisiä S/MIME-ohjelmia, vaan eri ohjelmissa on sisäänrakennettuna omat S/MIME-toteutuksensa. Useimmiten lyhennettä "S/MIME" ei edes mainita ohjelmissa, mutta käytännössä sähköpostiohjelmien sisäänrakennetut sähköpostin salaus- ja allekirjoitusmahdollisuudet noudattavat S/MIME-standardia.

Aikaisemmin S/MIME-toteutusten välillä on ollut yhteensopivuusongelmia, mutta S/MIME versio 3:n ja uusien ohjelmaversioiden myötä yhteensopivuus on parantunut.

## Standardi

Binäärimuotoinen salattu viesti ja allekirjoitus ovat MIME-koodattuina

Varmenteiden jakelun ongelma on ratkaistu S/MIME-protokollassa paketoimalla varmenne (sekä sen allekirjoittajien, varmenneviranomaisten varmenteet) jokaisen sähköpostin mukaan.

## Standardidokumentit
*  (korvaa: )
*  
*  (korvaa: )
*  (korvaa: )
Hanlonin partaveitsi

**Hanlonin partaveitsi** on periaate, jonka mukaan ei ikinä pitäisi selittää pahantahtoisuudella sitä, minkä voi selittää yhtä lailla tyhmyydellä. Sanonnasta on eri muunnelmia. Robert J. Hanlonin versio, josta sääntö on saanut nimensä, kuuluu: *Never attribute to malice that which can be adequately explained by stupidity.* 

Hanlonin partaveitsi on Finaglen lain sivumuunnelma.

## Katso myös

* Armeliaisuusperiaate
* Sturgeonin laki

## Lähteet
Aleksios V

**Aleksios V Dukas Murtzuflos** julistettiin Bysantin keisariksi 5. helmikuuta 1204 neljännen ristiretken yhteydessä. Hän kuului Bysantin ylhäisösukuihin ja oli naimisissa Eudokia Angelinan, aiemman Angelos-sukuisen keisarin tyttären kanssa. Lisänimi *Murtzuflos* viittaa hänen erittäin tuuheisiin kulmakarvoihinsa.

Keisariksi Aleksios V nousi kaappaamalla vallan ristiretkeläisten valtaannostamalta Aleksios IV:ltä. Hän puolusti Konstantinopolia ristiretkeläisiä vastaan, kunnes pakeni kaupungista 12. huhtikuuta. Hän yritti liittoutua appensa, entisen keisari Aleksios III:n kanssa, mutta tämä antoi sokaista hänet ja luovutti hänet latinalaisille. Hänet teloitettiin Aleksios IV:n murhaajana.

## Kirjallisuutta
* 
*
Intel i486

**Intel i486** on Intelin valmistama mikroprosessori, joka käyttää x86-käskykantaa. Se julkaistiin huhtikuussa 1989. Intel lopetti tuotesarjan valmistamisen vuoden 2007 syyskuussa.

i486 oli parannettu versio edeltäjästään Intel 80386 -suorittimesta. 32-bittinen i486 valmistettiin aluksi yhden mikrometrin prosessilla. Ensimmäisen esitellyn mallin kellotaajuus oli 25 MHz.

80486 sisälsi 8 kilotavua L1-tason välimuistia, joka myöhemmissä versioissa kasvatettiin 16 kilotavuun. 
80486DX:ssä oli sisäänrakennettu matematiikkasuoritin (FPU). 
80486SX-mallissa ei ollut matematiikkasuoritinta. 

Alun perin SX-malli julkaistiin, koska Intel oli tehnyt virheen liukulukuyksikköä suunnitellessaan. SX-mallin kovan kysynnän vuoksi myöhemmin laserin alle kuitenkin joutui myös täysin toimivia prosessoreita.

Suorittimen muistiväylä on 32-bittinen, joten emolevylle on lisättävä kerralla neljä 30-pinnistä SIMM-muistimoduulia, tai yksi 72-pinninen SIMM.

Prosessorin 3-vaiheinen liukuhihna mahdollisti teoriassa yhden käskyn suorittamisen kellojaksossa ja i486 saavutti noin 20 MIPS:n nopeuden. Tämä tarkoitti sitä, että se oli noin kaksi kertaa nopeampi kuin samalla kellotaajuudella toiminut 80386. 33 MHz:n versio julkaistiin toukokuussa 1990 ja 50 MHz:n versio kesäkuussa 1991.

486:sta valmistettiin seuraavia versioita:

* Intel i486DX – alkuperäinen.
* Intel i486SX – halvempi malli, josta liukulukuyksikkö oli kytketty pois.
* Intel i486DX2 – sisäinen kellotaajuus 2× ulkoisen verran.
* Intel i486SX2 – sisäinen kellotaajuus 2× ulkoisen verran, ilman liukulukuyksikköä.
* Intel i486SL – sisälsi virransäästöominaisuudet.
* Intel i486SL-NM – SX-malli virransäästöominaisuuksilla.
* Intel i487 – suoritin, joka toimi liukulukuyksikkönä SX-mallin kanssa.
* Intel OverDrive – i486SX, i486SX2, i486DX2 tai i486DX4 päivitysprosessori.
* Intel DX4 – sisäinen kellotaajuus 3× ulkoisen verran. 75 ja 100 MHz mallit. Suurempi (16 kB) välimuisti

Malleja oli saatavilla 16, 20, 25, 33 MHz:n ulkoisilla kellotaajuuksilla. Jotkin myöhemmät emolevyt mahdollistivat 60 ja 66 MHz:n taajuuksien käytön ylikellotukseen.

Monet yhtiöt, mukaan lukien IBM, Texas Instruments, AMD, Cyrix, ja Chips & Technologies lisensoivat tai kopioivat suorittimen ja tuottivat omia mallejaan.

i486:n seuraaja oli Intel Pentium.

## Lähteet
Simon IV de Montfort

**Simon IV de Montfort** (1160 – 25. kesäkuuta 1218) oli Leicesterin viides kreivi. Hän otti osaa neljänteen ristiretkeen ja albigenssiristiretkeen kerettiläisiä vastaan. 

Simon ei ottanut osaa, kun neljäs ristiretki valloitti Konstantinopolin, vaan jatkoi matkaansa Syyriaan. Myöhemmin hän oli mukana ristiretkellä kerettiläisiä vastaan Etelä-Ranskassa. Hänestä tuli pian ristiretken johtaja. Hänestä tehtiin Béziersin ja Carcassonnen varakreivi. Hän valtasi Toulousen kreivi Raymondilta maita vuonna 1211 ja löi Raymondin ja tämän liittolaisen Aragonian kuninkaan Pietari II:n joukot vuonna 1213. Paavi tunnusti Simonin herruuden tämän valloittamilla alueilla ja teki hänestä Toulousen kreivin. Simon kuoli vuonna 1218 piirittäessään Toulousea.

Hän oli Simon III de Montfortin ja Amicia de Beaumontin poika. Amicia oli Robert III de Beaumontin, Leicesterin 3. kreivin, vanhin tytär. Amician vanhin veli Robert kuoli lapsettomana vuonna 1204, ja Simon peri Leicesterin kreivikunnan. Simon peri näin kreivikunnan äitinsä kautta, mutta Englannin kuningas Juhana takavarikoi kuitenkin maat.
Simon de Montfort

**Simon de Montfort** oli kahden kuuluisan henkilön nimi keskiajalla:

*Simon IV de Montfort (1160–1218), Leicesterin viides kreivi, ranskalainen aatelinen, joka otti osaa neljänteen ristiretkeen ja ristiretkeen kerettiläisiä vastaan
*Simon V de Montfort (1208–1265), Leicesterin kuudes kreivi, edellisen poika, kapinoi Englannin kuningasta Henrik III:ta vastaan.